Nicolas Hülkenberg|  
2011 m. Ispanijos Grand Prix |
| Gimė | Nicolas Hülkenberg1987 m. rugpjūčio 19 d. (36 metai)Emerichas, Vakarų Vokietija |
| Karjera Formulėje 1 |
| Tautybė | Vokietija Vokietis |
| Komanda | {{{Komanda}}} |
| Automobilio numeris | 27 |
| Dalyvauta GP | 149 (147 startai) |
| Čempionas | 0 |
| Pergalių | 0 |
| Podiumai | 0 |
| Taškai | 457 |
| Pole pozicijos | 1 |
| Greičiausių ratų | 2 |
| Pirmas GP | 2010 m. Bahreino Grand Prix |
| Paskutinis GP | 2019 m. JAV Grand Prix |

**Nicolas „Nico" Hülkenberg** (g. 1987 m. rugpjūčio 19 d. Emerichas, Vokietija) – profesionalus vokiečių lenktynininkas, 2009 m. GP2 serijos, 2008 m. Formulės 3 Euroseries ir 2006–2007 m. A1 Grand Prix čempionatų nugalėtojas. 2010 m. debiutavo Formulėje 1, Williams komandoje.

Karjera
-------

1997 m. būdamas 10 metų, Nicolas Hülkenberg debiutavo kartinguose. 2002 m. tapo Vokietijos jaunių kartingų čempionu bei tais pačiais metais laimėjo Vokietijos kartingų čempionatą.

### Formulė 1 (2007–dabar)

Nicolas WilliamsF1 bandymuose 2008 m. Catalunya trasoje.
2007 m. pabaigoje Nicolas dalyvavo dviejų dienų Williams bandymuose. Jau pirmą dieną bandymuose aplenkė 2008 ir 2009 m. sezonų komandos lenktynininką Kazuki Nakajima, o nuo Nico Rosberg (komandoje važiavusį 2007–2009 m.) atsiliko vos 0,4 sekundės. Po šių įspūdingų rezultatų vokietis tapo komandos lenktynininku bandytoju, juo buvo ir 2009 m. sezone.

Pasibaigus 2009 m. F1 sezonui, Williams pranešė, kad į komandos gretas priimti Rubens Barrichello bei jaunasis vokietis. Jau pirmais metais jsi pelnė komandai pirmąją pole poziciją. Nepaisant tokio pasiekimo, lenktynėse gerų rezultatų nebuvo. Per visą sezoną Nicolas Hülkenberg pelnė 22 taškus.

2011 m. vasario pabaigoje tapo Force India komandos lenktynininku bandytoju. Kitame sezone 2012 m. ta pati ekipa jį pakvietė tapti nuolatiniu lenktynininku. Šiame sezone vokietis pasiekė iki šiol geriausią savo karjeros rezultatą, Belgijos GP finišavęs 4-tas.

2013 m. jis perėjo į Sauber ekipą – čia surinkęs 51 tašką N. Hülkenberg liko 10-tas. Po šio sezono jis vėl grįžo į indų ekipą.

2014 m. beveik kiekvienose lenktynėse vokietis finišuodavo taškų zonoje, keturis kartus pasiekta 5 vieta. Bendroje įskaitoje liko 9-tas.

### 24 val. Le Mano lenktynės (2015)

2015 m. vokietis debiutavo 24 val. Le Mano lenktynėse aukščiausioje kategorijoje su Porsche komanda. Įveikę 395 ratus su šia komanda tapo čempionais.

0

Rezultatai
----------

|  |  |  |  |  |  |  |  |
| --- | --- | --- | --- | --- | --- | --- | --- |
| **Sezonas** | **Čempionatas** | **Komanda** | **Lenktynės** | **Pole pozicijos** | **Pergalės** | **Taškai** | **Vieta** |
| 2005 | Formulė BMW ADAC | Josef Kaufmann Racing | 20 | 8 | 9 | 287 | **1** |
| 2006 | Vokietijos Formulė 3 | Josef Kaufmann Racing | 18 | 3 | 1 | 78 | 5 |
| 2006–07 | A1 Grand Prix | Team Germany | 20 | 3 | 9 | 126 | **1** |
| 2007 | Formulė 3 Euroseries | Team ASM Formule 3 | 20 | 2 | 4 | 72 | **3** |
| 2008 | Formulė 3 Euroseries | ART Grand Prix | 20 | 6 | 7 | 85 | **1** |
| 2008–09 | GP2 Azijos serija | ART Grand Prix | 4 | 2 | 1 | 27 | 6 |
| 2009 | GP2 serija | ART Grand Prix | 20 | 3 | 5 | 100 | **1** |
| 2010 | Formulė 1 | WilliamsF1 | 17 | 1 | 0 | 18 | 15 |
| 2011 | Formulė 1 | Force India bandytojas |  |  |  |  |  |
| 2012 | Formulė 1 | Force India | 19 | 0 | 0 | 63 | 11 |
| 2013 | Formulė 1 | Sauber | 19 | 0 | 0 | 51 | 10 |
| 2014 | Formulė 1 | Force India | 19 | 0 | 0 | 96 | 9 |

Šaltiniai
---------

1. ↑  „Williams confirms Barrichello and Hulkenberg". www.automoto365.com. 2009-11-01. Suarchyvuotas originalas 2009-11-05. Nuoroda tikrinta 2009-11-01.
2. ↑
3. ↑  Porsche Claims Historic 1-2 Victory at Le Mans

Nuorodos
--------

|  |  |
| --- | --- |
|  | **Vikiteka: Nicolas Hülkenberg** – vaizdinė ir garsinė medžiaga  |

* Oficialus Nicolas Hülkenberg tinklalapis **(**vok.**)** **(**angl.**)**
* Nico Hülkenberg karjeros statistika driverdb.com tinklalapyje **(**angl.**)**